
Către,  
Comisia juridică, de disciplină și imunități


AVIZ
asupra proiectului de Lege privind comasarea terenurilor agricole deținute de asociațiile agricole constituite de unitățile de cult 
(PLx. 178/2020)


	În conformitate cu prevederile art.94 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu proiectul de Lege privind comasarea terenurilor agricole deținute de asociațiile agricole constituite de unitățile de cult, transmis cu adresa nr. PLx. 178 din 29 aprilie  2020  şi înregistrat sub nr.4c-5/146/11.05.2020.
	Potrivit prevederilor art. 76 alin (1)  din Constituţia României, republicată, şi ale art.91 alin. (9) pct. 2 din Regulamentul Camerei Deputaţilor, republicat  Camera Deputaţilor este Cameră decizională.
	Consiliul economic și social  a avizat negativ, cu observații proiectul de act normativ (nr. 759/11.02.2020)
	Consiliul Legislativ a avizat favorabil propunerea legislativă cu observaţii şi propuneri (nr. 149/05.03.2020).
	Potrivit prevederilor art. 61 din Regulamentul Camerei Deputaţilor, republicat, Comisia a dezbătut  proiectul de Lege în şedinţa din 12.05.2020.
În urma dezbaterilor, membrii Comisiei au hotărât cu majoritate de voturi ( s-au înregistrat cinci voturi împotrivă și două abțineri) avizarea favorabilă a proiectului de lege mai sus menţionat.	
 În raport cu obiectul şi conţinutul său, proiectul de lege face parte din categoria legilor organice.

